***Romper Stomper*** er en australsk dramafilm fra 1992 regissert av Geoffrey Wright.

Filmen handler om en liten nynazistisk skinhead-gruppe i Melbourne. En tenåringsjente med en problematisk oppvekst skaper splid mellom lederen og nestlederen. Etterhvert preges gruppen av oppløsning og indre splid. Hovedrollene spilles av Russell Crowe, Daniel Pollock, Jacqueline McKenzie og Tony Lee. 

Filmen ble forholdsvis godt mottatt av anmelderne.

Den ble tildelt flere priser. Blant annet tre fra Australian Film Institute (den ene gikk til Russel Crowe, de andre to for musikalsk innslag og lyd).

Handling
--------

En gjeng voldelige unge skinheads fra Footscray, Victoria i Australia angriper tre vietnamesiske tenåringer, i en tunnel ved Footscray Station. Gjengen ledes av Hando, en voldelig, hensynsløs og uforutsigbar psykopat. Hans nestkommanderende er den mer reserverte, men like voldelige, vennen Davey. På den lokale puben deres møter de Gabrielle, som lider av tilfeldige anfall, dagen etter at hennes seksuelt misbrukende men velstående far Martin har arrestert den rusmiddelavhengige kjæresten hennes. Gabrielle innleder et romantisk forhold med Hando. Men forholdet blir raskt dysfunksjonelt, ettersom han blir stadig mer voldelig mot henne.

Etter at gjengen har vandalisert et kjøpesenter, kommer venner av gjengen på besøk fra Canberra. En av disse venene har sluttet seg til Royal Australian Navy, og de går på fest sammen. Dagen etter drar to fra gjengen til puben, som nettopp har blitt solgt til en vietnamesisk forretningsmann av den opprinnelige eieren. Etter å ha møtt denne nye eieren og sønnene hans, informerer de Hando, som ankommer sammen med resten av gjengen hans.

Men en større, og væpnet, gjeng vietnamesiske menn, ledet av Tiger, dukker opp og angriper Hondo og gjengen hans. Vietnameserne overgår skinnheadene i hopetall, og i det påfølgende slagsmålet og jakten blir flere skinheads slått ned og banket opp. Resten av gjengen blir jaget tilbake til det leide lageret deres, hvorfra de bare så vidt kommer seg unna når den vietnamesiske mobben bryter seg inn og ransaker bygningen før de brenner den hele bygningen.

Men skinheadene finner snart en ny base, ved et lager i nærheten - hvor de planlegger gjengjeldelse mot vietnameserne. Men politiet slår til mot lageret hvor gjengen befinner seg. En av dem blir skutt i hodet, og det som er igjen av gjengen blir snart arrestert. Hando, som var på vei tilbake til lageret, flyktet når han oppdager politiet. Han unngår dermed å bli arrestert, og er siste gjenværende medlemmet av gjengen som fremdeles er på frifot.

Medvirkende
-----------

* Russell Crowe som Hando
* Daniel Pollock som Davey
* Jacqueline McKenzie som Gabrielle
* Tony Lee som Tiger
* Alex Scott som Martin
* Leigh Russell som Sonny Jim
* Dan Wyllie som Cackles
* James McKenna som Bubs
* Eric Mueck som Champ
* Frank Magree som Brent
* Christopher McLean som Luke

Referanser
----------

1. ↑  «Romper Stomper (1993)». *Rotten Tomatoes* **(engelsk)**. Besøkt 23. august 2019.
2. ↑  «Romper Stomper - IMDb». Besøkt 23. august 2019.

Eksterne lenker
---------------

* (en) *Romper Stomper* på Internet Movie Database Rediger på Wikidata

* (no) *Romper Stomper* hos Filmfront Rediger på Wikidata

* (sv) *Romper Stomper* i Svensk Filmdatabas Rediger på Wikidata

* (da) *Romper Stomper* i Danmark Nationale Filminstitut Rediger på Wikidata

* (en) *Romper Stomper* på AllMovie Rediger på Wikidata

* (fr) *Romper Stomper* på Allociné Rediger på Wikidata

* (nl) *Romper Stomper* på MovieMeter Rediger på Wikidata

* (en) *Romper Stomper* på Rotten Tomatoes Rediger på Wikidata

* (en) *Romper Stomper* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |